**X-Men: Viimeinen kohtaaminen** (engl. *X-Men: The Last Stand*) on vuonna 2006 ensi-iltansa saanut supersankarielokuva, joka perustuu Marvel Comicsin luomaan suosittuun supersankariryhmään Ryhmä-X. Se on vuoden 2003 elokuvan *X-Men 2* jatko-osa sekä *X-Men* -elokuvasarjan kolmas osa. Elokuvan ohjasi Brett Ratner ja käsikirjoittivat Simon Kinberg ja Zak Penn. Pääosissa näyttelevät Hugh Jackman, Halle Berry, Ian McKellen, Famke Janssen, Anna Paquin, Kelsey Grammer, James Marsden, Rebecca Romijn, Shawn Ashmore, Aaron Stanford, Vinnie Jones ja Patrick Stewart. Elokuva perustuu löyhästi Chris Claremontin ja John Byrnen sarjakuvatarinaan *Pimeän Feeniksin taru* sekä Joss Whedonin ja John Cassaday kuusiosaiseen *Gifted-*sarjakuvasarjaan. Sen juoni käsittelee lähinnä geenimutaatiolle kehitettyä lääkettä, jolla on vakavia seurauksia sekä mutanteille että ihmisille, ja edellisessä elokuvassa kuolleen Jean Greyn henkiinheräämistä. 

Bryan Singer, joka ohjasi edelliset elokuvat *X-Men* (2000) ja *X-Men 2* (2003), jättäytyi projektista ohjatakseen elokuvan *Superman Returns*. Alun perin ohjaajaksi palkattiin Matthew Vaughn, mutta hän jättäytyi ulos henkilökohtaisista ja ammatillisista syistä, jolloin Ratner korvasi hänet. Kuvaukset alkoivat elokuussa 2005, 210 miljoonan dollarin buljetilla, ja elokuva oli ensi-iltansa saadessaan maailman kallein elokuva. Sen visuaalisista efekteistä vastasi ainakin 11 eri yhtiötä.

*X-Men: Viimeinen kohtaaminen* sai ensi-iltansa Suomessa 24. toukokuuta 2006 ja Yhdysvalloissa 26. toukokuuta 2006 ja oli kaupallinen menestys. Elokuva tuotti maailmanlaajuisesti noin 459 miljoonaa dollaria ja oli vuoden 2006 seitsemänneksi eniten tuottanut elokuva sekä elokuvasarjan neljänneksi eniten tuottanut elokuva.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Elokuvan alussa on takauma, jossa Eric Magnus Lensherr (Magneto) ja Charles Xavier (Professori X) menevät tapaamaan Jean Greytä tämän kotiin, kun tämä on vielä lapsi. Siellä he saavat huomata, että Jeanilla on erittäin voimakkaat telepaattiset ja telekineettiset kyvyt, joita tämä ei osaa kuitenkaan hallita kunnolla. Alussa on myös toinen takaumajakso, jossa vielä lapsena oleva Enkeli yrittää repiä siipensä irti, mutta ei ehdi salata sitä isältään. Enkelin isä ei pidä mutanteista ja järkyttyy huomatessaan poikansa olevan mutantti.

Alkutekstien jälkeen Storm ja Wolverine pitävät Jäämiehelle, Kolossille, Roguelle ja Varjokissalle puolustusharjoitusta simulaattorissa. Harjoitusten aikana Rogue näkee Kittyn halaavan Bobbya, pelastaen näin hänet voimillaan ohjukselta. Wolverine turhautuu ja päättää hoitaa asian omalla tavallaan ja Storm ei oikein pidä Wolverinen toiminnasta, koska oppilaiden olisi pitänyt hoitaa asia. Samaan aikaan Scott Summers (Kyklooppi) kärsii hallusinaatioista, joissa vesimassan alle jäävä Jean pyytää tätä auttamaan. Wolverine yrittää ryhdistää häntä saaden tämän vain suuttumaan. Myöhemmin Charles pitää tuntia siitä miten toimia voimilla vastuullisesti ja näyttää oppilaille videon, jossa tri Moira MacTaggert esittelee miehen, joka on syntynyt ilman minkäänlaista aivotoimintaa. Tunnin jälkeen Storm ihmettelee miksi he yhä piileskelevät, sillä Magneto on karkuri, mutantti on ministeriössä ja presidentti on heidän puolellaan. Xavier sanoo heillä olevan yhä vihollisia ja sanoo myös ajatelleensa Stormista hänen seuraajaansa Ryhmä-x:ssän johtajana. Samaan aikaan Rogue ja Bobby riitelevät.

Mutanttiasioiden ministeri Henry "Hank" McCoy (Peto) ja Yhdysvaltain hallitus pitävät kokouksen, jossa käsitellään Magnetoa. Samalla näytetään video, jossa Mystikko on vangittu. Häneltä yritetään kysyä Magneton olinpaikkaa, mutta kuulustelijat vain suututtavat hänet. Samalla Pedolle annetaan kansio, jonka Mystikko varasti eräältä lääkefirmalta. Peto kauhistuu tajutessaan mistä on kyse.

Peto tulee kertomaan Xavierille, että on kehitetty lääke, joka poistaa lopullisesti mutanttien x-geenin ja muuttaa nämä takaisin normaaleiksi ihmisiksi. Lääkkeestä kerrotaan samaan aikaan myös televisiossa. Lääke aiheuttaa suurta kohua mutanttien keskuudessa, vaikka sen onkin sanottu olevan vapaaehtoinen. Samaan aikaan on käynnissä mutanttien kokous, jossa yksi mutantti yrittää vakuuttaa muut siitä ettei ole syytä nousta ihmisiä vastaan lääkkeen takia, kun Magneto ja Pyro saapuvat paikalle. Magneto väittää, että lääke merkitsee mutanttien tuhoa, ja pitää sitten puheen jossa kehottaa kaikkia liittymään hänen veljeskuntaansa, jonka tarkoituksena on tuhota kaikki ihmiset ja jättää maa mutanteille. Neljä mutanttia Callisto, Quill, Tajunta ja Teräskeho liittyvät Magneton joukkoihin ja Magneto pyytää Callistoa, joka pystyy aistimaan mutanttien voimat, voimatason ja olinpaikan, etsimään Mystikon.

Scott palaa Alkalijärvelle, jolla Jean Grey kuoli edellisen elokuvan lopussa. Scott kuulee Jeanin avunhuutoja päänsä sisällä ja ottaa turhautuneena lasinsa pois, jolloin hänen silmistään tulevat tappavat säteet osuvat veteen. Säteiden seurauksena veteen syntyy pyörre, ja valtava paineaalto paiskaa Scottin maahan. Silloin Jean ilmestyy rannalle, mutta hän ei ole enää hyvä Jean Grey vaan hänen paha kaksoispersoonansa Feeniks. Jean ja Scott suutelevat, mutta Feeniks puoli ottaa vallan ja tappaa Scottin. Xavier tuntee Scottin kuoleman ja sama kuuluu myös telepaattisesti koko koulussa. Xavier käskee Stormia ja Wolverinea menemään Alkalijärvelle. 

Worrington yrittää testata lääkettä omaan poikaansa, joka ei olekaan valmis luopumaan voimistaan ja pakenee ikkunasta.

Mystikko on vangittu, mutta Magneto vapauttaa hänet ja kaksi muuta vaarallista mutanttia, Juggernautin ja Madroxin. Jo lyöty vartija yrittää ampua mutanttilääkettä sisältävän neulan Magnetoon, mutta Mystikko heittäytyy neulan tielle ja muuttuu normaaliksi ihmiseksi. Kiitokseksi Magneto hylkää Mystikon, koska hän ei ole enää mutantti. Magneto ottaa myös aseen mukaansa käyttääkseen sitä apuna mutanttien saamiseksi puolelleen.

Tilanteesta tuohtunut Henry eroaa virastaan ja lähtee koululle, koska hänelle ei kerrottu, että vapaaehtoiseksi tarkoitettua lääkettä käytettäisiin aseena mutantteja vastaan. 

Storm ja Wolverine menevät etsimään Scottia Alkalijärveltä, mutta löytävätkin Jeanin tajuttomana. He vievät hänet takaisin kouluun. Xavier kertoo Wolverinelle aina tieneensä Jeanin Feeniks- persoonasta ja, että oli asettanut Jeanin mieleen psyykkisiä esteitä jakaen hänen mielensä näin kahteen osaan. Wolverine suuttuu tästä ja kysyy, että saiko Jean päättää asiasta. Xavier vastaa kylmästi, ettei hänen tarvitse selittää tekemäänsä ainakaan hänelle. Xavierin lähdettyä Jean herää, mutta hänen persoonansa vaihtelee arvaamattomasti Jeanin ja Feeniksin välillä aiheuttaen koko huoneen tärisemisen. Wolverine yrittää rauhoittaa häntä ja yllättäen Jean alkaa itkeä ja anelee Wolverinea tappamaan hänet ennen kuin hän "tappaa, jonkun muun." Wolverine sanoo, että Professori voi "korjata sen" aiheuttaen Jeanin suuttumisen. Jean heittää Wolverinen seinään ja lähtee takaisin lapsuudenkotiinsa. Magneto saa selville Jeanin olinpaikan Calliston avulla ja lähtee suostuttelemaan häntä tulemaan mukaansa. Xavier, Storm ja Wolverine saapuvat myös Jeanin olinpaikkaan. Wolverinen ja Stormin taistellessa veljeskuntaa vastaan, Feeniks ja Xavier taistelevat mutanttivoimillaan. Feeniks repii Xavierin atomeittain palasiksi, jonka jälkeen hän menee Magneton mukaan. Koululla pidetään hautajaiset Xavierille. Bobby menee tapaamaan Kittyä, joka kertoo Xavierin tulleen henkilökohtaisesti kutsumaan hänet kouluun ja kaipaavansa kotiaan ja ensi lunta. Bobby yrittää piristää häntä jäädyttämällä suihkulähteet, jossa he alkavat luistella Roguen seuratessa tilannetta sisältä päin. Myöhemmin Storm, Peto, Wolverine ja Jäämies puhuvat siitä pitäisikö koulu sulkea, kun turvapaikkaa hakeva Enkeli saa Stormin päättämään, että koulu pysyy auki. Rogue päättää ottaa lääkkeen, koska ei omien mutanttikykyjensä vuoksi koskaan kykene koskettamaan toista ihmistä ilman että tähän sattuu.

Bobby lähtee etsimään Rogueta paikasta, jossa lääkettä annetaan halukkaille mutanteille ja törmää Pyroon, joka tuhoaa paikan. Tapahtuman jälkeen Magneto puhuu televisiossa ja vaatii mutantteja, joko liittymään hänen joukkoihinsa tai olemaan poissa tieltä. Wolverine lähtee etsimään Jeania Magneton leiristä, mutta Magneto heittää hänet pois. Magneton hylkäämä Mystikko paljastaa Magneton piilopaikan, jonne armeijan iskujoukko lähtee löytäen ainoastaan monistumisvoimallaan satelliittikuvia hämänneen Madroxin jättäen näin auki mahdollisuuden ettei Mystikko pettänytkään Magnetoa. Magneto on selvittänyt, että lääkkeen alkuperä on mutanttipoika nimeltään Iili, jonka lähellä mutanttigeeni lakkaa toimimasta. Hän lähtee armeijansa kanssa Alcatrazille, jossa häntä säilytetään tappamaan hänet, mutta Storm, Wolverine, Peto, Jäämies, Varjokissa ja Kolossi menevät puolustamaan tätä ihmisarmeijan kanssa. Ryhmä-X hoitaa helposti Magneton heikoimmat mutantit ja Varjokissa voittaa Juggernautin huijaamalla hänet juoksemaan täysillä päin seinää Iilin lähellä ja Jäämies hoitelee Pyron kaksintaistelussa. Taistelun tuoksinassa Quill, Tajunta ja Teräskeho pääsevät sisälle lääkettä valmistavalle tehtaalle ja yrittävät tappaa Worringtonin, mutta Enkeli pelastaa tämän. Lopulta, kun Wolverine harhauttaa Magnetoa, Peto hyökkää ja työntää neljä lääkeneulaa häneen. Wolverinen täytyy lopulta tappaa Jean vaikka rakastaakin häntä, sillä uusiutumiskykynsä vuoksi hän on ainoa joka pääsee tarpeeksi lähelle raivoavaa Feeniksiä, joka on jo tappanut joukon ihmissotilaita, Quillin, Tajunnan ja Teräskehon. Scott ja Jean saavat haudat professorin vierestä. Storm ottaa koulun haltuunsa, Peto pääsee YK:n lähettilääksi ja Iili liittyy kouluun. Lisäksi Bobby ja lääkettä ottanut Rogue voivat vihdoin koskea toisiaan

Lopussa Magneto on yksin puistossa keskeneräinen shakkipeli edessään ja hän nostaa kätensä kuningasta kohti yrittäen siirtää sitä entisillä mutanttivoimillaan ja kuningas tärähtää pikkuisen. Lopputekstien jälkeen on kohtaus jossa aivokuollut potilas sanoo Charlesin äänellä: "Hei Moira".

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Hugh Jackman  | … |  Logan / Wolverine
  |
|  Halle Berry  | … |  Storm|Ororo Munroe / Storm
  |
|  Ian McKellen  | … |  Erik Lehnsherr / Magneto
  |
|  Famke Janssen  | … |  Jean Grey / Feeniks
  |
|  Anna Paquin  | … |  Marie / Rogue
  |
|  Kelsey Grammer  | … |  Dr. Henry "Hank" McCoy / Peto
  |
|  James Marsden  | … |  Scott Summers / Kyklooppi
  |
|  Rebecca Romijn  | … |  Raven Darkholme / Mystikko
  |
|  Shawn Ashmore  | … |  Bobby Drake / Jäämies
  |
|  Aaron Stanford  | … |  John Allerdyce / Pyro
  |
|  Vinnie Jones  | … |  Cain Marko / Juggernaut
  |
|  Patrick Stewart  | … |  Charles Xavier / Professori X
  |
|  Ellen Page  | … |  Kitty Pryde / Varjokissa
  |
|  Ben Foster  | … |  Warren Worthington III / Enkeli
  |
|  Dania Ramirez  | … |  Callisto
  |
|  Daniel Cudmore  | … |  Peter Rasputin / Kolossi
  |
|  Michael Murphy  | … |  Warren Worthington II
  |
|  Shohreh Aghdashloo  | … |  Tohtori Kavita Rao
  |
|  Josef Summer  | … |  Yhdysvaltain presidentti
  |
|  Eric Dane  | … |  James Madrox / Monikko
  |
|  Bill Duke  | … |  Trask
  |
|  Mei Melançon  | … |  Tajunta
  |
|  Omahyra Mota  | … |  Teräskeho
  |
|  Ken Leung  | … |  Kid Omega
  |
|  Cameron Bright  | … |  Jimmy / Iili
  |

Tuotanto
--------

Kahden ensimmäisen *X-Men* -elokuvan ohjaaja, Bryan Singer, vetäytyi projektista sen esituotannon aikaan ohjatakseen elokuvan *Superman Returns*. Hänen mukaansa lähtivät myös edellisen elokuvan käsikirjoittajat Dan Harris ja Michael Dougherty sekä säveltäjä John Ottman. Vaikka Singer, Harris ja Dougherty eivät olleet kirjoittaneet elokuvan käsikirjoitusta valmiiksi, Singer kertoi poistuessaan heidän luoneen elokuvan tarinan osittain. Heidän visioissaan elokuvan oli tarkoitus keskittyä täysin Jean Greyn palaamiseen ja uutena vihollisena olisi nähty Sigourney Weaverin esittämä Emma Frost. Frost olisi manipuloinut Jeanin tunteita samoin, kuin Magneto yrittää hallita häntä valmistuneessa elokuvassa. Kykenemättä hallita voimiaan, Jean olisi pyytänyt Kyklooppia tappamaan hänet ja hänen henkensä olisi selvinnyt ja muuttunut jumalmaiseksi olennoksi.

Singerin poistuttua tuotantotiimistä, käsikirjoittajaksi palkattiin Simon Kinberg ja Joss Whedon arvailtiin ohjaavan elokuvan. Whedon kuitenkin kieltäytyi tarjouksesta, koska työsti parhaillaan elokuvaa Ihmenaisesta. Myös Rob Bowmania ja Alex Proyasia arvailtiin ohjaajaksi, vaikka Proyas kieltäytyi paikasta. Lopulta Matthew Vaughn palkattiin uudeksi ohjaajaksi projektille. Hän palkkasi Kelsey Grammerin Pedoksi ja Vinnie Jonesin Juggernautiksi, mutta joutui luopumaan paikasta perheongelmien takia ennen kuin kuvaukset alkoivat. Vaughnin korvasi Singerin ystävä, Brett Ratner.

Elokuvan kuvaukset alkoivat elokuussa 2005 ja päättyivät tammikuussa 2006. Suuri osa elokuvasta kuvattiin Vancouverissa, Kanadassa ja tuottaja Dave Gordonin mukaan elokuva oli suurin elokuvaprojekti koskaan Kanadassa, ohittaen ennätystä hallinneen *X-Men 2*:n.

Elokuvan stunteissa käytettiin paljon vaijereita, joten useat näyttelijät näyttelivät myös osan stunteistaan. Tämä sujui pääasiassa ongelmitta, vaikka esimerkiksi Halle Berryn tekemä pyörremyrskystuntti sai näyttelijän voimaan pahoin ja hän oksensi, joten kuvausryhmä alkoi tuoda ämpäreitä Berryn kohtauksia kuvatessa. Myös Enkeliä näytellyt Ben Foster suoritti stuntin, jossa hänen hahmonsa pakenee hyppäämällä korkeasta rakennuksesta, vaikka näyttelijä sanoo pelkäävänsä korkeita paikkoja. Hänellä oli kuitenkin pieniä ongelmia siipiensä kanssa, sillä nämä oli liian painavat ja hänelle jouduttiin tekemään uudet siivet vaahtomuovista.

Vastaanotto
-----------

*X-Men - viimeinen kohtaaminen* tuotti 45,1 miljoonaa dollaria avauspäivänään Yhdysvalloissa ja on täten kuudenneksi eniten avauspäivänään tuottanut elokuva *Yön ritarin*, *Transformers: Kaatuneiden koston*, *Spider-Man 3:n*, *Pirates of the Caribbean: Kuolleen miehen kirstun* ja *Tähtien sota: Episodi III – Sithin koston* jälkeen. Elokuva tuotto jatkoi ensimmäisen viikon korkeana, mutta putosi yllättäen 66,9% seuraavana viikkona. Siitä huolimatta elokuva on tuottanut yhteensä 234 miljoonaa Pohjois-Amerikassa ja 459 miljoonaa kansainvälisesti. Myyntilukujen ansiosta se on viidenneksi tuottanein sarjakuvaelokuva ja *Ryhmä-X* -trilogian eniten tuottanut elokuva. Se on myös yksi harvoista elokuvista, jotka ovat onnistuneet tuottamaan edeltäjiänsä enemmän *Spider-Man 3:n* ja *Taru sormusten herrasta: Kuninkaan paluun* lisäksi.

Elokuvan arvostelut ovat olleet pääasiassa vaihtelevia, mistä kertoo 57 prosentin hyväksyntätaso Rotten Tomatoes-sivustolla. Tätä kertoo myös arvostelusivusto Metacriticin tilastot, joissa elokuva on saanut 58 pistettä sadasta. Jotkin elokuvan kriitikot ovatkin todenneet kolmannen elokuvan olleen kahta edellistä huonolaatuisempi. Esimerkiksi *Varietyn* Justin Chang totesi elokuvasta puuttuneen tunnelma ja herkkyys, jotka tekivät ensimmäisistä elokuvista menestyineitä. Positiivista palautetta elokuvasta on saanut erityisesti Jean Greyta näytellyt Famke Janssen, joka voitti vuoden 2007 Saturn-palkintogaalassa parhaan naissivuosan palkinnon. Myös *Total Film* oli vakuuttunut Janssenin esiintymisestä ja ylisti tätä arvostelussaan. Lisäksi Halle Berry voitti People's Choice Awardsin suosikki naistoimintanäyttelijän palkinnon roolistaan Stormina. Noutaessaan palkintoa, hän kehotti jatko-osaa toivovia faneja lähettämään kirjeitä tuottaja Tom Rothmanille.

Oheistuotteet
-------------

### Romaani

Elokuvasta on kirjoitettu romaani, joka on Chris Claremontin käsialaa. Se julkaistiin 16. toukokuuta 2006.

Romaani eroaa osittain elokuvasta. Kirjassa nuori Jean Grey löytää voimansa parhaan ystävänsä kuoltua onnettomuudessa, mikä on lainattu suoraan sarjakuvista. Enkeli liittyy virallisesti Ryhmä-X:ään ja liittyy taisteluun Alcatrazilla yhdessä muiden kanssa eikä mene sinne yksin kuten elokuvassa. Lisäksi Storm säästää Calliston elämän, Rogue päättää pitää voimansa lopussa, Peto jää opettajaksi Xavierin kouluun ja Jäämies vie tajuttoman Pyron Alcatrazilta. Toisin kuin elokuvassa, romaanissa ei ole viittausta Xavierin jälleensyntymiseen vaan kirjan lopussa Wolverine kouluttaa Xavierin instituutilla uusia oppilaita, joihin kuuluu Gambiitti, Kanuunankuula, Danielle Moonstar sekä Sage.

Romaanissa myös viitataan elokuvan käsikirjoittajaan Zak Penniin, jonka nimi on annettu kirjan keskivaiheilla esiintyvälle kersantille, ja Ryhmä-X:n kirjoittajaan Stan Leehin, jonka sukunimi esiintyy Jeanin naapurilla. Kirjassa Yhdysvaltain presidentin nimi on David Cockrum, mikä on puolestaan viittaus sarjakuvataiteilija Dave Cockrumiin. McCoy kysyy presidentiltä tämän vaimosta, Patysta, joka on todellisuudessa Cocrumin vaimo ja työskenteli myös Marvelille. Lisäksi romaanin lopusta löytyy kaksi viittausta. Ensimmäisessä Hollywood suunnittelee elokuvaa Alcatrazin taistelusta (mahdollinen viittaus varsinaiseen elokuvaan), jossa Magnetoa näyttelisi brittiläinen ritaroitu näyttelijä (viittaus Sir Ian McKelleniin, joka näyttelee Magnetoa kaikissa kolmessa elokuvassa). Toisessa kohdassa erästä poliisia kutsutaan Piispaksi Pyron hyökättyä lääkelaitokseen ja lisäksi Rogue mainitsee Tomun.

Kirja myös viittaa lievästi Kitty Pryden poliittisiin aikeisiin, kun hän ripustaa seinälle kotitekoisen "Pryde presidentiksi" -julisteen. Muutamissa sarjakuvien mahdollisissa tulevaisuuskuvissa Pryde on nimittäin päätynyt presidentiksi ja hänen aikeensa yrittää presidentiksi oli sivujuoni *X-Treme X-Men* -sarjassa.

### Videopeli

*Pääartikkeli: X-Men: The Official Game*
Hieman ennen elokuvan ensi-iltaa Activision julkaisi aiheeseen liittyvän videopelin *X-Men: The Official Game*. Se julkaistiin 16. toukokuuta 2006 kaikille merkittäville konsoleille. Peli ei varsinaisesti keskity elokuvaan, vaan kertoo tapahtumista edellisen *X-Men 2*:n ja *Viimeisen kohtaamisen* välillä selittäen muun muassa Painajaisen poissaolon jälkimmäisestä elokuvasta. Pelissä nähdään useita hahmoja molemmista elokuvista ja Hugh Jackman, Patrick Stewart, Alan Cumming, Eric Dane, Shawn Ashmore sekä Tyler Mane lainaavat ääntään hahmoilleen pelissä.

### Soundtrack

*X-Men: The Last Stand Original Motion Picture Soundtrack* on saanut arvosanaksi 7.9/10 IGN:n arvostelussa.
Kappaleet:

|  |
| --- |
| Nro | Nimi | Kesto |  |
| 1. | "20 Years Ago" | 1.10 |
| 2. | "Bathroom Titles" | 1.09 |
| 3. | "The Church of Magneto, Raven is My Slave Name" | 2.40 |
| 4. | "Meet Leech, Then off to the Lake" | 2.37 |
| 5. | "Whirlpool of Love" | 2.04 |
| 6. | "Examining Jean" | 1.12 |
| 7. | "Dark Phoenix" | 1.28 |
| 8. | "Angel's Cure" | 2.34 |
| 9. | "Jean and Logan" | 1.39 |
| 10. | "Dark Phoenix Awakes" | 1.45 |
| 11. | "Rejection is Never Easy" | 1.09 |
| 12. | "Magneto Plots" | 2.05 |
| 13. | "Entering the House" | 1.18 |
| 14. | "Dark Phoenix's Tragedy" | 3.18 |
| 15. | "Farewell to X" | 0.30 |
| 16. | "The Funeral" | 2.52 |
| 17. | "Skating on the Pond" | 1.12 |
| 18. | "Cure Wars" | 2.57 |
| 19. | "Fight in the Woods" | 3.06 |
| 20. | "St. Lupus Day" | 3.03 |
| 21. | "Building Bridges" | 1.16 |
| 22. | "Shock and No Oars" | 1.15 |
| 23. | "Attack on Alcatraz" | 4.36 |
| 24. | "Massacre" | 0.31 |
| 25. | "The Battle of the Cure" | 4.21 |
| 26. | "Phoenix Rises" | 4.21 |
| 27. | "The Last Stand" | 5.29 |

Lähteet
-------

1. ↑  Franklin, Garth (2006-09-14). "Sigourney was considered for "X3"". DarkHorizons.com. (Arkistoitu – Internet Archive)
2. ↑  David Bentley (2008-11-26). "Screenwriter reveals ideas for Singer's planned third X-Men film". Coventry Telegraph. (Arkistoitu – Internet Archive)
3. ↑  Stax (2004-08-12). "Whedon wants X-Men 3". IGN. (Arkistoitu – Internet Archive)
4. ↑  Erik Davis (2007-04-24). "Joss Whedon Talks X-Men 4, Wonder Woman Woes and Batman Heartache". Cinematical.
5. ↑  Stax (2006-10-12). "Three for X3?". IGN. (Arkistoitu – Internet Archive)
6. ↑  "Director quits X-Men 3 for family". bbc.co.uk. BBC NEWS. 2005-06-01.
7. ↑  Scott Bowles (2005-05-24). "Franchise's fans reverse stand on new director". usatoday.com. USA Today.
8. ↑  George A. Tramountanas (2006-02-23). ""X-Men: The Last Stand" – Dave Gorder - The Super-Associate Producer".
9. ↑  "Opening Day Records". Box Office Mojo. http://www.boxofficemojo.com/movies/?page=main&id=x3.htm
10. ↑  "X-Men: The Last Stand (2006)". Box Office Mojo.
11. ↑  "X-Men: The Last Stand (2006)". Rotten Tomatoes. IGN.
12. ↑  "Metacritic - X-men: The Last Stand (2006)". metacritic.
13. ↑  Justin Chang (2006-05-22). "X-Men: The Last Stand". Variety.
14. ↑  David S. Cohen (2007-05-10). "'Superman' tops Saturns". Variety.
15. ↑  "X-Men: The Last Stand - Film Review". Total Film.
16. ↑  Claremont, Chris. X-Men: The Last Stand. Del Rey. ISBN 0-345-49211-0.
17. ↑  Spence D.: John Powell - X-Men: The Last Stand Original Motion Picture Soundtrack *ign.com*.  26.5.2006. Viitattu 2.1.2022. (englanniksi)
18. ↑  John Powell – X-Men: The Last Stand (Original Motion Picture Soundtrack) *discogs.com*. Viitattu 2.1.2022. (englanniksi)

Aiheesta muualla
----------------

* *X-Men: Viimeinen kohtaaminen* Internet Movie Databasessa. (englanniksi)
* Elokuvan traileri

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Ryhmä-X |
| --- |
|  |
| 
* Stan Lee
* Jack Kirby

 |
|  |
| Alkuperäisjäsenet | Enkeli • Ihmetyttö • Jäämies • Kyklooppi • Peto • Professori X |
|  |
| Muut tunnetut jäsenet | Auringonpilkku • Aurora • Cable • Deadpool • Domino • Emma Frost • Gambiitti • Havok • Jubilee • Kanuunankuula • Kolossi • Lockheed • Magia • Painajainen • Piispa • Rogue • Sotakone • Storm • Susi • Tulitähti • Ulvoja • Varjokissa • Viitta ja Tikari • Wolverine • X-23 |
|  |
| Alaryhmät | Excalibur • Generation X • Uudet Mutantit • X-Joukot • X-Voima |
|  |
| Viholliset | Bolivar Trask • Herra Pahuus • Hopeasamurai • Kriit • Juggernaut • Lady Kuolemanisku • Leegio • Magneto • Mystikko • Robert Kelly • Sammakko • Sapelihammas • Sebastian Shaw • Selene • Suuri Kehittäjä • Tuho • Vahdit • Varjokuningas • William Stryker |
|  |
| Elokuvat | 

|  |  |
| --- | --- |
| *X-Men*-elokuvasarja | 
* *X-Men*
* *X-Men 2*
* *X-Men: Viimeinen kohtaaminen*
* *X-Men Origins: Wolverine*
* *X-Men: First Class*
* *Wolverine*
* *X-Men: Days of Future Past*
* *Deadpool*
* *X-Men: Apocalypse*
* *Logan*
* *Deadpool 2*
* *X-Men: Dark Phoenix*
* *The New Mutants*

 |
|  |
| Marvel Cinematic Universe | *Deadpool 3* |

 |
|  |
| Televisiosarjat | 

|  |  |
| --- | --- |
| Animaatiot | 
* *Pryde of the X-Men*
* *X-Men*
* *X-Men: Evolution*
* *Wolverine and the X-Men*
* *Marvel Anime: X-Men*
* *X-Men ’97*

 |
|  |
| Näytellyt | 
* *Generation X*
* *Legion*
* *The Gifted*

 |

 |
|  |
| Videopelit | 
* *The Uncanny X-Men*
* *X-Men: Madness in Murderworld*
* *X-Men II: The Fall of Mutants*
* *X-Men* (1992)
* *Spider-Man and the X-Men: Arcade’s Revenge*
* *X-Men* (1993)
* *X-Men: Mutant Apocalypse*
* *X-Men: Children of the Atom*
* *X-Men: Gamesmaster's Legacy*
* *X-Men 2: Clone Wars*
* *X-Men vs. Street Fighter*
* *X-Men: The Ravagers of Aplocalypse*
* *X-Men: Mutant Academy*
* *X-Men: Mutant Wars*
* *X-Men: Mutant Academy 2*
* *X-Men: Reign of Apocalypse*
* *X-Men: Next Dimension*
* *X-Men: Wolverine’s Rage*
* *X2: Wolverine’s Revenge*
* *X-Men Legends*
* *X-Men: Destiny*
* *X-Men Legends II: Rise of Apocalypse*
* *X-Men: The Official Game*
* *X-Men Origins: Wolverine*

 |
|  |
| Paikat | Genosha • Madripoor • X-Kartano |
|  |
| Aiheeseen liittyvät artikkelit | Feeniks-voima • Morlokit • Mutantit • Shi’ar |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Marvel Comicsin täyspitkät elokuvat |
| --- |
|  |
| Elokuvasarjat | 

|  |  |
| --- | --- |
| Aaveajaja | 
* *Ghost Rider – aaveajaja* (2007)
* *Koston henki* (2011)

 |
|  |
| Blade | 
* *Blade* (1998)
* *Blade II* (2002)
* *Trinity* (2004)
* *Blade* (2025)

 |
|  |
| Daredevil ja Elektra | 
* *Daredevil* (2003)
* *Elektra* (2005)

 |
|  |
| Deadpool | 
* *Deadpool* (2016)
* *Deadpool 2* (2018)
* *Deadpool 3* (2024)

 |
|  |
| Galaksin Vartijat | 
* *Guardians of the Galaxy* (2014)
* *Vol. 2* (2017)
* *Vol. 3* (2023)

 |
|  |
| Hämähäkkimies | 
* *Spider-Man* (2002)
* *Spider-Man 2* (2004)
* *Spider-Man 3* (2007)
* *The Amazing Spider-Man* (2012)
* *The Amazing Spider-Man 2* (2014)
* *Homecoming* (2017)
* *Far From Home* (2019)
* *No Way Home* (2021)

 |
|  |
| Hulk | 
* *Hulk* (2003)
* *The Incredible Hulk* (2008)

 |
|  |
| Ihmeneloset | 
* *The Fantastic Four* (1994)
* *Fantastic Four* (2005)
* *Hopeasurffari* (2007)
* *Fantastic Four* (2015)
* *Fantastic Four* (2025)

 |
|  |
| Kapteeni Amerikka | 
* *Captain America* (sarjafilmi, 1944)
* *Captain America* (1990)
* *The First Avenger* (2011)
* *The Return of the First Avenger* (2014)
* *Civil War* (2016)
* *Brave New World* (2025)

 |
|  |
| Kapteeni Ihme | 
* *Captain Marvel* (2019)
* *The Marvels* (2023)

 |
|  |
| Kostajat | 
* *The Avengers* (2012)
* *Age of Ultron* (2015)
* *Infinity War* (2018)
* *Endgame* (2019) (tuotanto)
* *The Kang Dynasty* (2026)
* *Secret Wars* (2027)

 |
|  |
| Musta Pantteri | 
* *Black Panther* (2018)
* *Wakanda Forever* (2022)

 |
|  |
| Muurahaismies ja Ampiainen | 
* *Ant-Man* (2015)
* *Ant-Man and the Wasp* (2018)
* *Quantumania* (2023)

 |
|  |
| Rautamies | 
* *Iron Man* (2008)
* *Iron Man 2* (2010)
* *Iron Man 3* (2013)

 |
|  |
| Ryhmä-X | 
* *X-Men* (2000)
* *X-Men 2* (2006)
* *Viimeinen kohtaaminen* (2006)
* *First Class* (2011)
* *Days of Future Past* (2014)
* *Apocalypse* (2016)
* *Dark Phoenix* (2019)

 |
|  |
| Thor | 
* *Thor* (2011)
* *The Dark World* (2013)
* *Ragnarök* (2017)
* *Love and Thunder* (2022)

 |
|  |
| Tohtori Outo | 
* *Tri Strange ja pahan voima* (1978)
* *Doctor Strange* (2016)
* *Multiverse of Madness* (2022)

 |
|  |
| Tuomari | 
* *Rankaisija* (1989)
* *Tuomari* (2004)
* *War Zone* (2008)

 |
|  |
| Venom | 
* *Venom* (2018)
* *Let There Be Carnage* (2021)
* Kolmas *Venom*-elokuva (2024)

 |
|  |
| Wolverine | 
* *X-Men Origins: Wolverine* (2009)
* *Wolverine* (2013)
* *Logan* (2017)

 |

 |
|  |
| Yksittäiset elokuvat | 
* *Howard – uuden ajan sankari* (1986)
* *The New Mutants* (2020)
* *Black Widow* (2021)
* *Shang-Chi and the Legend of the Ten Rings* (2021)
* *Eternals* (2021)
* *Morbius* (2022)
* *Madame Web* (2024)
* *Kraven the Hunter* (2024)
* *Thunderbolts* (2025)
* *Armor Wars*

 |
|  |
| Elokuvasarjatmuilta Marvelinsarjakuvanimikkeiltä | 

|  |  |
| --- | --- |
| Kick-Ass | 
* *Kick-Ass* (2010)
* *Kick-Ass 2* (2013)

 |
|  |
| Kingsman | 
* *Kingsman: Salainen palvelu* (2014)
* *Kingsman: Kultainen kehä* (2017)
* *The King’s Man* (2021)

 |
|  |
| Men in Black | 
* *Men in Black* (1997)
* *Men in Black II* (2002)
* *Men in Black III* (2012)
* *International* (2019)

 |

 |
|  |
| Elokuvauniversumit | 
* Marvel Cinematic Universe
	+ elokuvat
		- Vaihe 1
		- Vaihe 2
		- Vaihe 3
		- Vaihe 4
		- Vaihe 5
		- Vaihe 6
* Sony’s Spider-Man Universe

 |
|  |
| Katso myös | Marvel Studios |

 |